**ΒΙΟΓΡΑΦΙΚΟ ΣΗΜΕΙΩΜΑ**

Ο Χρήστος Ροϊλός γεννήθηκε στην Αθήνα το 1966. Είναι απόφοιτος του Πανεπιστημίου Πατρών, κάτοχος μεταπτυχιακού τίτλου από το Πανεπιστήμιο Αθηνών και MBA από το Πανεπιστήμιο του Leicester.   
  
Έχει διατελέσει Διοικητής και Πρόεδρος των Διοικητικών Συμβουλίων του Παιδοψυχιατρικού Νοσοκομείου Αττικής και του Πανεπιστημιακού Γενικού Νοσοκομείου "Αττικόν".

Διετέλεσε Διευθύνων Σύμβουλος, μέλος Δ.Σ. και Εκκαθαριστής στον Οργανισμό Πολιτιστική Πρωτεύουσα της Ευρώπης "Πάτρα 2006".

Επίσης, έχει διατελέσει εκτελεστικός Σύμβουλος στην Εταιρεία «Ελληνικά Αμυντικά Συστήματα».  
  
Είναι παντρεμένος και πατέρας τριών παιδιών.

Μιλά Αγγλικά, Γαλλικά και Ιταλικά.